Նորություն հայտնած չենք լինի, եթե կրկնենք, որ Հայաստանի Հանրապետության առաջին նախագահի հրաժարականի պատճառը հենց Ղարաբաղի խնդիրն էր: Ղարաբաղյան շարժման ալիքի վրա իշխանության եկած նախագահը պնդում էր, որ Ղարաբաղի չլուծված խնդիրը թույլ չի տա Հայաստանի Հանրապետության տնտեսական զարգացումը, ուստի շուտափույտ պետք է համաձայնել միջնորդների առաջարկած տարբերակին, որով Ղարաբաղը մնում էր Ադրբեջանի կազմում և ստանում ինչ որ անորոշ մշակութային ինքնավար կարգավիճակ: Ընդ որում, առաջին նախագահը պնդում էր, թե մի քանի տարի անց այդքանն էլ մեզ չեն տա: Փոխզիջում հորջորջված, իրականում միակողմանի զիջումների պարտվողական այս քաղաքականությունը հանգեցրեց ընդհանուր ընդվզման, թե Հայաստանի Հանրապետությունում, թե Ղարաբաղում և թե Սփյուռքում: